**Pályázati kiírás**

Az Eötvös Loránd Tudományegyetem Állam- és Jogtudományi Kar Hallgatói Önkormányzatának az alábbi tisztségek elnyerésére az ELTE ÁJK HÖK Alapszabályának (továbbiakban ELTE ÁJK HÖK Asz.) értelmében pályázatot írok ki.

Tisztségek:

**Elnök**

**Jurátus főszerkesztő**

A pályázatok leadási határideje: **2015. április 20. (hétfő) 12 óra** (a kari HÖK irodájában, a Választási Bizottsághoz címezve). A küldöttgyűlés tervezett időpontja: 2015. április 20. 18:00 (Budapest, 1053 Kecskeméti utca 10-12. B/12 gyakorló)

Pályázatot bármely, az adott képzési időszakra a Karon regisztrált hallgató benyújthat.  
  
A pályázat érvényes, ha tartalmazza:

* legalább ötven, az adott félévben a Karon regisztrált hallgató a jelöltet támogató nevével, Neptun-kódjával ellátott, sajátkezű aláírásával hitelesített nyilatkozatát,
* a jelöltnek a jelölést elfogadó, saját kezűleg aláírt nyilatkozatát,
* a jelölt hallgatói jogviszonyának hiteles dokumentummal történő igazolását,
* a jelölt amerikai típusú szakmai önéletrajzát, valamint
* a jelölt programjának részletes leírását.

A pályázatok leadhatók a HÖK Irodán (1053. Bp. Kecskeméti utca 10-12.) 2015. április 20. 10:00 – 12:00-ig.

A pályázatokat a Választási Bizottságnál személyesen, vagy meghatalmazott útján, a kiírásban megjelölt határidőben, bármely érvényes, személyazonosításra alkalmas okmány bemutatásával a Hallgatói Önkormányzat irodájában lehet leadni.

A benyújtott pályázatok érvényességét a Választási Bizottság pályázatonként határozatban állapítja meg, a pályázatok leadási határidejét követő egy munkanapon belül. A Választási Bizottság határozata ellen kifogásnak van helye.

Budapest, 2015. április 9.

**Tallár Ákos**

*elnök*

**ELTE ÁJK HÖK**